钦定古今图书集成/方舆汇编/职方典/第1422卷 > 《修文书院记》董傅策
## 钦定古今图书集成/方舆汇编/职方典/第1422卷 > 《修文书院记》董傅策

国家长育人才，薄寰宇，郡国咸建置学校，设师儒董
之教矣。乃长吏垂意学政，复时兴作，葺馆舍，听诸博
士高第弟子昼而习，宵而栖，积寒暑不辍，谓之“书院。”
盖藏修游息之中，寓辅翼振德之意，斯明时右文之
化，可谓彬彬盛哉！粤西故边徼诸州邑，率介峒酋间，
诛茅而治，悬柝而呼。其土瘠而生聚寡，其民果敢而
“近野士，即游艺胶庠，习礼法，大都藉名号耳。”其卓然
嗜学者无几。长吏有作慕中牟之风，而修鲁山之政，
犹然创书院云。武缘邕属邑，赣江刘君诰来视。掾既
剪荆榛，宣惠爱抚，诸剽猾帖不敢哗。乃捐帑羡，辟书
院于邑左，鸠工聚材，戒使勿亟。相度经营，治堂三楹，
标为讲室；设舍诸生，舍于堂之左右；旁楹数椽，缭以
藩垣，饰之丹漆，凡几阅月，役成，业将申，警约简茂异
令之群处而游，相观以摩也。时暗然子适居邕，刘君
以名请。无何，邑博士梁君大材率诸生徒韦子冕、王
子梦官、戴子大礼、丰子可久造征文。暗然子方卧治
书，强起听之，善，迺进。诸生曰：“嘻！诸君为此美，宜有名，
其修文乎！夫君子博”学于文以明道，武之克戡，非文
谁定？故士乐群鼓箧，非以恬嬉也；出经入史，综览群
言，非以袭故也；含华咀英，操觚披牍，非以摛奇也；议
度数，核名实，修略而考详，非以务辟也。以为剂量古
今，扬扢《风》雅，景贤圣之模，修皇王之业，非此其道亡
繇也。是故馘寇御侮，兴学敷文，遵三物之教以齐则，
而章“轨者，循良之猷也。明经修行，秉道守义，去诡邪
之习，趋仁义之途，孜孜若不及者，士君子之操也。夫
君子居则观其象而逊其志，动则观其变而考其业，
非文其谁修之？长吏有心，子大夫慎勗之，毋藉名号
为矣。”诸生肃而出以告。刘君悚然起曰：“《不穀》无资二
三子之明，徒乐其志，不违其教，惠徼明时”，以靖兹土，
则不穀之愿也。名修文乎？名善请书。暗然子之言，愿
匠氏镌诸石。